શીના ૧૫ વર્ષની હતી ત્યારથી આ ફીલ્ડમાં છે. શીના હેર, મેકઅપ, ત્વચા અને બ્યુટી આ ચારેય ફીલ્ડનું નૉલેજ ધરાવે છે. એમ કહી શકાય કે તે ઑલરાઉન્ડર છે. બ્રાઇડલ મેકઅપ માટે હંમેશાં બ્રાઇડ ૬ કે ૮ મહિના પહેલાં બુકિંગ કરાવે છે અને જો તેમની ત્વચા પિમ્પલ્સવાળી હોય તો શીના તેમને સમજાવે છે કે પિમ્પલ્સ થવાનાં કારણો કયાં છે. જેમ કે દરેક યુવતીને ટીનેજમાં પિમ્પલ્સ થાય જ છે. પિમ્પલ્સ મોટા ભાગે ફેસ પર, નેક, બૅક, ચેસ્ટ અને શોલ્ડર પર થાય છે અને ઘણી વખત પિમ્પલ્સના ડાઘ પણ રહી જાય છે અને મોટા ભાગે પિમ્પલ્સ થવાને કારણે યુવતીઓનો આત્મવિશ્વાસ ઘવાય છે. એસ્ટ્રોજન નામના હૉર્મોન્સને લીધે પિમ્પલ્સ થાય છે. આ એસ્ટ્રોજન નામના હૉર્મોન્સ યુવક અને યુવતી બન્નેમાં પ્યુબર્ટીની એજમાં જોવા મળે છે. ઘણી વખત પિમ્પલ્સ વારસાગત પણ થતા હોય છે.